L 327/86
SK
Úradný vestník Európskej únie
21.12.2022
(28)
Toto nariadenie by sa malo vzťahovať na druhy pomoci poskytovanej v odvetví rybolovu a akvakultúry, ktoré Komisia systematicky schvaľovala v minulosti.
V prípade tejto pomoci by sa nemalo vyžadovať, aby Komisia posudzovala jej zlučiteľnosť s vnútorným trhom v každom jednotlivom prípade za predpokladu, že spĺňa podmienky stanovené v nariadení (EÚ) č. 1380/2013, prípadne v nariadení (EÚ) 2021/1139.
(29)
V súlade s článkom 107 ods.
2 písm.
b) ZFEÚ je pomoc určená na náhradu škôd spôsobených prírodnými katastrofami alebo výnimočnými udalosťami zlučiteľná s vnútorným trhom.
V záujme právnej istoty je nevyh­ nutné vymedziť druh udalostí, ktoré môžu predstavovať prírodnú katastrofu, na ktorú sa na základe tohto nariadenia vzťahuje výnimka.
(30)
Rybolov a akvakultúra sú odvetvia osobitne vystavené nepriaznivým poveternostným udalostiam, ktoré možno prirovnať k prírodnej katastrofe, a chorobám zvierat.
Zo skúseností vyplýva, že tieto odvetvia sú takýmito udalosťami mimoriadne postihované a že rybárom v dôsledku nich vznikajú značné škody.
Opatrenia na prime­ rané poistenie a náhradu takýchto škôd sa považujú za vhodný nástroj, ktorý pomôže podnikom zotaviť sa z takýchto škôd, a teda pokračovať v podnikaní, a tým zabezpečiť rozvoj hospodárskych činností v týchto odvet­ viach.
(31)
Za škody spôsobené prírodnou katastrofou v zmysle článku 107 ods.
2 písm.
b) ZFEÚ by sa nemali považovať škody spôsobené nepriaznivými poveternostnými udalosťami, ktoré možno prirovnať k prírodnej katastrofe, ako sú búrky, mráz, krupobitie, ľadovec, dážď alebo veľké sucho, ktoré sa vyskytujú čoraz pravidelnejšie.
Pokiaľ je však ich vplyv na hospodársku činnosť taký, že ich možno prirovnať k prírodnej katastrofe, pomoc na náhradu škôd spôsobených nepriaznivými poveternostnými udalosťami by sa mala považovať za zlučiteľnú s vnútorným trhom podľa článku 107 ods.
3 písm.
c) ZFEÚ.
(32)
S cieľom zabezpečiť, aby sa táto výnimka vzťahovala na pomoc poskytnutú na náhradu škôd spôsobených prírodnými katastrofami a nepriaznivými poveternostnými udalosťami, ktoré možno prirovnať k prírodnej katas­ trofe, by sa mali v tomto nariadení stanoviť podmienky vychádzajúce zo zaužívanej praxe, za ktorých sa táto skupinová výnimka môže vzťahovať na takúto pomoc.
Tieto podmienky by sa predovšetkým mali týkať formál­ neho uznania povahy udalosti za prírodnú katastrofu alebo nepriaznivú poveternostnú udalosť, ktorú možno prirovnať k prírodnej katastrofe, príslušnými orgánmi členských štátov a stanovenia priamej príčinnej súvislosti medzi prírodnou katastrofou alebo nepriaznivou poveternostnou udalosťou a škodou, ktorú utrpel prijímajúci podnik, pričom ním môže byť aj podnik v ťažkostiach, a malo by sa nimi zabezpečiť, že nedôjde k nadmernej náhrade škody.
Náhrada škody by nemala presahovať úroveň potrebnú na to, aby prijímajúci podnik mohol dosiahnuť stav, v akom bol pred udalosťou.
(33)
Rybolov a akvakultúra sú odvetviami, v ktorých neexistuje dostatočný stimul na vznik individuálnych opatrení, a to aj napriek skutočnosti, že výsledkom kombinovaných individuálnych opatrení by bol spoločný prospech pre všetkých používateľov.
Preto by sa pomoc na ochranu a obnovu morskej biodiverzity a ekosystémov, ako aj kompenzačné režimy v rámci udržateľných rybolovných činností vrátane zberu odpadu z mora mali považovať podľa článku 107 ods.
3 písm.
c) ZFEÚ za zlučiteľné s vnútorným trhom.
(34)
V tomto nariadení sa zohľadňuje osobitná situácia najvzdialenejších regiónov Únie, ako sa uznáva v článku 349 ZFEÚ, v ktorom sa stanovujú osobitné opatrenia.
(35)
Pomoc poskytnutá MSP zapojeným do projektov miestneho rozvoja vedeného komunitou má malý vplyv na hospodársku súťaž, a to najmä vzhľadom na pozitívnu úlohu, ktorú pomoc zohráva pri výmene znalostí, predovšetkým v prípade miestnych komunít, ako aj na často kolektívny charakter pomoci a jej pomerne malý rozsah.
Tieto projekty majú integrovaný charakter, zahŕňajú viacero aktérov a dotýkajú sa viacerých odvetví, čo môže viesť k určitým ťažkostiam pri ich klasifikácii podľa pravidiel štátnej pomoci.
Na obce sa vzhľadom na ich samotnú povahu nevzťahuje vymedzenie pojmu MSP (12).
Často však zohrávajú kľúčovú úlohu pri organizácii a realizácii projektov miestneho rozvoja vedeného komunitou.
Ak sa projekt miestneho rozvoja vedeného komu­ nitou realizuje v prospech jedného z cieľov stanovených v článku 1 nariadenia Rady (EÚ) 2015/1588, malo by byť možné uplatniť skupinovú výnimku aj na pomoc obciam poskytnutú v kontexte takéhoto projektu.
Vzhľadom na lokálny charakter projektov miestneho rozvoja vedeného komunitou vybratých na základe viacročnej stratégie miestneho rozvoja určenej a vykonávanej prostredníctvom verejno-súkromného partnerstva, ako aj vzhľadom na ich orientáciu na komunitný, sociálny, environmentálny a klimatický záujem by sa toto nariadenie malo zamerať na určité ťažkosti, ktorým čelia projekty miestneho rozvoja vedeného komunitou, aby sa tak uľahčil ich súlad s pravidlami štátnej pomoci.
Malo by sa to týkať aj obcí, ktoré majú priamy alebo nepriamy prínos z projektov miestneho rozvoja vedeného komunitou, ktoré sú zamerané na jeden z cieľov stanovených v článku 1 nariadenia (EÚ) 2015/1588.
(12) Z vymedzenia pojmu MSP uvedeného v prílohe I k tomuto nariadeniu vyplýva, že podnik nemožno považovať za MSP, ak 25 % alebo viac kapitálu alebo hlasovacích práv je priamo alebo nepriamo kontrolovaných spoločne alebo individuálne jedným alebo viacerými verejnými orgánmi (pozri článok 3 ods.
4 uvedenej prílohy).